பலியா

பலியா (Ballia), வட இந்தியாவின் உத்தரப் பிரதேசம் மாநிலத்தின் கிழக்கில் உள்ள பூர்வாஞ்சல் பிரதேசத்தில் அமைந்துள்ள பலியா மாவட்டத்தின் நிர்வாகத்  தலைமையிடம் மற்றும் நகராட்சி ஆகும். இது கங்கை ஆற்றின் கரையில், பிகார் மாநில எல்லையை ஒட்டியுள்ளது. இது வாரணாசிக்கு கிழக்கே 140 கிலோ மீட்டர் தொலைவிலும்; மாநிலத் தலைநகரான லக்னோவிலிருந்து 380 கிலோ மீட்டர் தொலைவிலும் உள்ளது.

மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 25 வார்டுகளும்,  15,772  வீடுகளும் கொண்ட பலியா நகரத்தின் மக்கள் தொகை 1,04,424 ஆகும். அதில் ஆண்கள் 55,459 மற்றும் பெண்கள் 48,965  ஆக உள்ளனர். பாலின விகிதம் 1000 ஆண்களுக்கு 883 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள்  11% ஆகவுள்ளனர். இதன் சராசரி  எழுத்தறிவு 83.3% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 8,703 மற்றும் 3,942 ஆகவுள்ளனர்.  இதன் மக்கள் தொகையில் இந்துக்கள் 88.39%, இசுலாமியர் 10.39%, சீக்கியர்கள் 0.23%, கிறித்தவர்கள் 0.13%
மற்றும் பிறர் 0.87% ஆகவுள்ளனர்.

போக்குவரத்து 
பலியா தொடருந்து நிலையம்தில்லி, மும்பை, கொல்கத்தா, லக்னோ, கான்பூர், கோரக்பூர், அலிகர், ஆக்ரா, வாரணாசி, அலகாபாத் போன்ற நகரங்களுடன் இணைக்கிறது.

தட்ப வெப்பம்

மேற்கோள்கள்

வெளி இணைப்புகாள்

 Official Website of the Ballia district
 Ballia city portal
 Ballia city portal
 Ballia city portal
 Ballia city portal

உத்தரப் பிரதேச மாநிலத்திலுள்ள ஊர்களும் நகரங்களும்
பலியா மாவட்டம்